Dávid Kollár

Dávid Kollár (* 25. október 1983, Prešov) je slovenský gitarista a skladateľ filmovej hudby.

Životopis 
Narodil sa v rodine hudobníkov a k hudbe sa dostal ako 8-ročný. V rokoch 2005 – 2009 bol žiakom Andreja Šebana. V roku 2005 získal so svojou skupinou David Kollar Band cenu za najlepší inštrumentálny výkon na súťaži Nové tváre slovenského jazzu. So skupinou absolvoval desiatky koncertov po Slovensku a Európe. Má syna Davida Kollara.

Od roku 2009 je členom David Kollar International Project, ktorý založil s dvomi hudobníkmi z Budapešti; Adamom Markom a Gergom Baranyim. Skupina s úspechom vystupovala na európskych festivaloch v v Aténach, Belehrade, Krakove, Gliwiciach, Londýne, Berlíne a ďalších. V decembri roku 2009 skupine vyšiel záznam z koncertu pod názvom One Night in Budapest.

V tom istom roku Dávid založil umeleckú skupinu so zameraním na literatúru a filmovú tvorbu pod názvom Kovebo group. Kovebo je skratkou mien Kollár, Verner, Bošnák. Verner a Bošnák sú dvaja mladí režiséri pôvodom z Ruska a Ukrajiny. Táto skupina vytvorila šesť krátkometrážnych filmov, v ktorých David účinkuje ako herec, producent a autor hudby.

Na jar roku 2010 Dávidovi vyšiel prvý sólový album s názvom Film soundtracks and Ideas. Ide o prierez jeho filmovej hudby za posledný rok. Kritici hodnotili tento album veľmi kladne, pretože je v ňom cítiť autentickosť autora. V roku 2011 vydáva album s jazz rockovým triom EQUATION OF TIME a DVD koncert One Night In Budapest. Koncom roka 2011 začal spolupracovať s bubeníkom Gergom Borlaiom, s ktorým neskôr založili úspešný hudobno-pohybový projekt Artrance s Andreou Ladanyi a Indiou Czajkowskou. V roku 2012 začal spolupracovať s nórskym gitaristom Eivindom Aarsetom, známym zo spoluprác s Brianom Enom, Nilsom Petterom Molvaerom, Janom Bangom a Davidom Sylvianom. V roku 2012 mala v londýnskom East Moon Theater premiéru experimentálna opera s názvom No Exit v réžii Martyny Lyko. Šlo o adaptáciu J.P. Sartra.   

V roku 2014 sa stal spoluhráčom bubeníka skupiny King Crimson v projekte Komara. Od roku 2018 začal spolupracovať s hudobníkmi Arve Henriksenom a Erikom Truffazom.

Mystery stable je domáce nahrávacie štúdio Davida Kollara, v ktorom komponuje hudbu pre filmy a divadelné predstavenia. David taktiež založil vlastné vydavateľstvo s rovnomenným názvom, v ktorom vydáva svoje sólové albumy a založil občianske združenie Take Art.

David Kollar zverejňuje denníky zo svojich hudobných ciest. Ich časť bola vydaná jeho dvorným vydavateľstvom Hevhetia.

"Kollar zaobchádza s hudbou s hlbokým stupňom vážnosti a osobnej angažovanosti, akoby každý s jeho projektov nebol iba jeho imaginárnym hudobným dieťaťom, ale akoby to bol jeho skutočný potomok. S nástrojom zaobchádza ako s bránou medzi jeho komplexnými nápadmi a ich hudobným zobrazením, rovnako, ako sochár zaobchádza s dlátom alebo maliar so štetcom," napísal o ňom rešpektovaný izraelský hudobný publicista a kritik Adam Baruch.

Dielo

Hudba 
 2005 – Free your minds, David Kollar Band
 2006 – Way from east, David Kollar Band
 2009 – One night in Budapest, David Kollar International Project, DVD
 2010 – Film soundtracks and Ideas, Dávid Kollár
 2011 – Equation of time
 2011 – Film works David Kollar
 2013 – The Son David Kollar
 2015 – Komara
 2015 – The Blessed Beat
 2016 – Zápisky I. Alchýmia úspechu a prehry (kniha)
 2016 – Remixes by Tomas Mutina
 2017 – Notes from the Underground
 2017 – Steven Wilson – To The Bone – gitarista v skladbách Detonation a Song of I
 2018 – David Kollar a Arve Henriksen – Illusions of a separate world
2019 -- No Man - Solo v skladbe Love you to the bits 4
2019 -- Marco Minnemann - My sister abum, gitarista v piatich skladbach
2019 - Sculpting in Time
2020 - Crime on the bunny
2020 - Unexpected Isolation s Arve Henriksen
2020 - 10 poems for Ronroco
2020 - Cosmopol s Bernhard Wostheinrich

Filmografia 
 Witness – réžia Michail Verner
 Labyrint osudu - réžia Erik Bošnák
 Výročie – réžia Michail Verner
 Herostratos –  réžia Michail Verner
 Vidíme vás – autor hudby réžia Erik Bošnák
 Rana z milosti – réžia Michail Verner
 ČF 1 – živé vystúpenia v kinách k čistému filmu, ktorý natočil Michail Verner
 JA som baník kto je viac? – réžia Roman Fabian
 ROXANNE – réžia Veronika Mikalova
 Comeback – réžia Miro Remo
 Immortalitas – réžia Erik Bošnák
 Starci už len klopú – réžia Igor Jankovič
 COOLTÚRA – réžia Miro Remo
 "Unfinished stories – réžia David Suchar
 PUNK JE HNED! – réžia Juro Šlauka
 Stanko – réžia Rasťo Boroš
Volanie - réžia Erik Praus
Fantastický stredovek - réžia Erik Praus
Pandémia SK - seriál Rtvs

Divadlo 

 Baltazár Banán – réžia Srdjan Sekicki
 Snehová Kráľovna – réžia Srdjan Sekicki
 Tri prasiatka a vlk – réžia Srdjan Sekicki
 NO EXIT – réžia Martyna Lyko Kolíska – Debris Company, réžia Jozef Vlk
 Animal Exitus – réžia Petr Boháč
 Vypraveč – réžia Petr Boháč
 Coz rodzaju Milosci (Rzeszow) – réžia Martyna Lyko
 Dziecko – (Štetín) réžia  Martyna Lyko

Nominácie 
 Národná cena za filmovú hudbu roka 2016 TV a filmovou akadémiou
 Top 13 nahrávka roka Guitar Moderne magazín New York 2013
 Radio Head awards album roka 2015
 Radio Head awards album roka 2013
 101 moderných gitaristov 21. storočia Prepared Guitar Portugal 
 Hudba.sk, nominácia na album roka 2016
 TOP album Ádécouvrir Absolument France 2013
TOP album Slovak doba.sk 
Top 20 Gagliar Archives
Radio Head Awards - nomination for the best album of 2018
Najlepší album strednej Európy - Jazz Port 2019
Radio Head Awards 2021 - Najlepší jazzový album, najlepší experimentálny album, najlepší world music album

Ocenenia 
 2019: Radio Head Awards za rok 2018 v kategórii „Ocenenie za prínos do hudby“
2020: Radio Head Awards   za rok 2019 v kategórii "Najlepší Jazzový album"
2020: Národná cena Slnko v sieti za rok 2019 v kategórii "Najlepšia filmová hudba roka"

Referencie

Externé odkazy 
 Oficiálna stránka
 David Kollar: Byť muzikant je beh na dlhú a takmer nekonečnú trať – rozhovor v magazíne Frontman (2019)

Osobnosti z Prešova
Slovenskí džezoví gitaristi
Slovenskí rockoví gitaristi
Slovenskí džezoví basgitaristi
Slovenskí rockoví basgitaristi
Slovenskí džezoví bubeníci
Slovenskí rockoví bubeníci
Slovenskí scenáristi
Slovenskí hudobní producenti
Slovenskí skladatelia filmovej hudby
Laureáti Radio Head Awards
Držitelia Slnka v sieti